नसबंदी कर 13 महिलाओं को जमीन पर लिटाने से मचा हड़कंप, CMHO ने दिए जांच के आदेश.13 Women Made to Lie on Hospital Floor after Sterilisation in MP nodark | madhya-pradesh - News in Hindi - हिंदी न्यूज़, समाचार, लेटेस्ट-ब्रेकिंग न्यूज़ इन हिंदी
नसबंदी कर 13 महिलाओं को जमीन पर लिटाने से मचा हड़कंप, CMHO ने दिए जांच के आदेश
Updated: November 27, 2019, 6:20 PM IST
41 महिलाओं की हुई थी नसबंदी.
विदिशा (Vidisha) के ग्यारसपुर प्राथमिक स्वास्थ्य केन्द्र (Gyaraspur Primary Health Center) में 13 महिलाओं को नसबंदी (Sterilization) का ऑपरेशन करने के बाद जमीन पर लिटाने का मामला सामने आया है. इस मामले को लेकर जिले के मुख्य चिकित्सा एवं स्वास्थ्य अधिकारी डॉ. केएस अहिरवार ( Chief Medical and Health Officer Dr. KS Ahirwar) ने जांच के आदेश दिए हैं.
Last Updated: November 27, 2019, 6:20 PM IST
विदिशा. मध्य प्रदेश के विदिशा जिले (Vidisha District) के ग्यारसपुर प्राथमिक स्वास्थ्य केन्द्र (Gyaraspur Primary Health Center) में 13 महिलाओं को नसबंदी (Sterilization) का ऑपरेशन करने के बाद कथित तौर पर जमीन पर लिटाने के मामले में जांच के आदेश दिए गये हैं. इस मामले पर विदिशा जिले के मुख्य चिकित्सा एवं स्वास्थ्य अधिकारी डॉ. केएस अहिरवार ( Chief Medical and Health Officer Dr. KS Ahirwar) ने कहा, ‘जैसे ही मुझे 25 नवंबर को लगाए गये हेल्थ कैंप के दौरान ग्यारसपुर प्राथमिक स्वास्थ्य केन्द्र में ऑपरेशन कराने वाली महिलाओं को फर्श पर लिटाने का पता चला, मैंने इसके बारे में जांच के आदेश दिये हैं.’
अहिरवार ने किया ये खुलासा
जिले के मुख्य चिकित्सा एवं स्वास्थ्य अधिकारी डॉ. केएस अहिरवार ने कहा, ‘मैं स्वयं इस स्वास्थ्य केन्द्र में गया और जानकारी जुटाई. वहां 41 महिलाओं की नसबंदी हुई थी. इनमें से 28 को पलंग पर, तो बाकी 13 महिलाओं को जमीन पर बिस्तर उपलब्ध कराकर लिटाया गया.’
अहिरवार ने इस बात का किया खंडन
ज‍बकि अहिरवार ने सभी महिलाओं को जमीन लिटाने की खबर का खंडन किया है. उन्‍होंने कहा कि यह खबर सरासर गलत है कि सभी 41 महिलाओं को जमीन पर लिटाया गया, जिससे वे इंफेक्शन की चपेट में आईं. किसी भी महिला को इंफेक्शन नहीं हुआ. अहिरवार के मुताबिक सभी महिलाओं को 26 नवंबर की सुबह डिस्चार्ज कर दिया गया था और वे सभी फिट और स्वस्थ हैं. मैंने इस घटना को लेकर इस प्राथमिक स्वास्थ्य केन्द्र के लगभग सभी कर्मचारियों को नोटिस जारी किया है.
...तो इस वजह से ज्योतिरादित्य सिंधिया ने बदला अपना Twitter स्टेटस, निशाने पर हैं ये बड़े नेतासंविदा कर्मचारियों के नियमितिकरण पर ब्रेक! सरकार का नया प्लान
First published: November 27, 2019, 6:18 PM IST